નવી દિલ્હીઃ દિલ્હીના મુખ્યપ્રધાન અરવિંદ કેજરીવાલ નરેન્દ્ર મોદી વિરુુદ્ધ બિનભાજપ અને બિનકોંગ્રેસી મુખ્યપ્રધાનોનો મોરચો રચવાની કોશિશ કરી રહ્યા છે. કેજરીવાલ આજે પાંચ રાજ્યોના મુખ્યપ્રધાન સાથે બેઠક યોજનાર છે. જોકે ઉત્તર પ્રદેશના મુખ્યપ્રધાન અખિલેશ યાદવને આમંત્રણ મળવા છતાં તેમણે આ બેઠકમાં ગેરહાજર રહેવાનો નિર્ણય કર્યો છે. કેજરીવાલ આયોજિત મોદી વિરોધી મુખ્યપ્રધાનોની બેઠકમાં બિહારના મુખ્યપ્રધાન નીતીશકુમાર વીડિયો કોન્ફરન્સિંગ દ્વારા જોડાનાર છે.